Harri Jõgisalu

Harri Jõgisalu (20. maini 1936 Harri Konstaabel; 24. august 1922 Korju, Paadrema vald – 18. september 2014) oli eesti lastekirjanik ja pedagoog.

 Elulugu 
1936. aastal lõpetas Jõgisalu Paadrema algkooli, 1940. aastal Tallinna Poeglaste Kommertsgümnaasiumi. 

Kahel korral lühikest aega Saksa sõjaväes teeninud, sattus ta Teise maailmasõja kaotajate seas 1944. aastal Venemaale vangi.Harri Jõgisalu. "Valel poolel. Mälestuspilte Parahhino sõjavangilaagrist." Tallinn, Faatum 1998. ISBN 9985-856-15-5 Vanglast vabanenud, omandas tulevane kirjanik Herzeni-nimelises Leningradi Pedagoogilises Instituudis aastal 1955 bioloogia- ja keemiaõpetaja diplomi. 

Töötas aastatel 1947–1978 Märjamaa keskkoolis õpetaja ja õppealajuhatajana. Aastast 1984 oli ta Eesti NSV Kirjanike Liidu konsultant. Harri Jõgisalu oli Kihnu valla aukodanik.

Looming
Harri Jõgisalu on kirjutanud filosoofilise põhjaga lühijutte loomadest, lindudest ja lastest ning etnograafilisi lühipalu. Loomingulisse pärandisse kuulub üle 25 raamatu.

Teoseid
Jutud
"Käopoja tänu" (1967)
"Sass ja Jass" (1968)
"Kärp" (1981)
"Metsapaharet" (1993)
"Vesiratta Madis" (2006)

Etnograafilised lühipalad
"Suutäis soolast" (1974)
"Nõiutud allikas" (1974)
"Maaleib" (1985)

Mälestusraamatud
"Valel poolel. Mälestuspilte Parahhino sõjavangilaagrist." Tallinn, Faatum 1998
""Grand Marinast" Kadriorgu." (Lisatud Pätsi, Saksa ja Stalini aeg.) Tallinn, Faatum 2007

 Tunnustus 
 1962 Eesti NSV teeneline õpetaja 
 1982 Juhan Smuuli nimeline kirjanduse aastapreemia ("Kärp")
 1986 Juhan Smuuli nimeline kirjanduse aastapreemia ("Maaleib")
 2001 Valgetähe V klassi teenetemärk
 2013 Eesti looduskaitsemärk
 2013 Eesti Rahvuskultuuri Fondi elutöö tänuauhind

Viited

Kategooria:Eesti pedagoogid
Kategooria:Eesti lastekirjanikud
Kategooria:Eesti NSV teenelised õpetajad
Kategooria:Valgetähe V klassi teenetemärgi kavalerid
Kategooria:Eesti represseeritud isikud
Kategooria:Sündinud 1922
Kategooria:Surnud 2014